Gleðilegt ár og bestu þakkir fyrir frábært fimleikaár 2019 . Starfið er hafið að fullu á nýju ári og er ennþá opið fyrir skráningar . Árið 2020 verður viðburðarríkt fyrir Fimleikafélag Akraness en þá fáum við afhent glæsilegt nýtt fimleikahús . Við erum því full tilhlökkunar til komandi árs . Við erum glöð að tilkynna að ekki voru gerðar neinar breytingar í formi hækkunar á æfingargjöldunum á vorönn . Bendum hins vegar á að vorönn er 6 vikum lengri en haustönnin og inn í gjöldin koma líka mótagjöldin fyrir komandi mót á önninni , ákvörðun sem tekin var með samþykki og ósk foreldra á haustfundi . Einfaldar þetta einnig líka alla umsýslu og utanumhald bæði fyrir foreldra og þjálfara . Stundatafla er hérna fyrir neðan og við hlökkum til fimleikaársins 2020 .